CELEX: 62016CN0200
Language: fi
Date: 2016-04-12 00:00:00
Title: Asia C-200/16: Ennakkoratkaisupyyntö, jonka Supremo Tribunal de Justiça (Portugali) on esittänyt 12.4.2016 – Securitas – Serviços e Tecnologia de Segurança SA v. ICTS Portugal – Consultadoria de Aviação Comercial SA ym.

13.6.2016   
            
            
               FI
            
            
               Euroopan unionin virallinen lehti
            
            
               C 211/36
            
         
      Ennakkoratkaisupyyntö, jonka Supremo Tribunal de Justiça (Portugali) on esittänyt 12.4.2016 – Securitas – Serviços e Tecnologia de Segurança SA v. ICTS Portugal – Consultadoria de Aviação Comercial SA ym.
      (Asia C-200/16)
      (2016/C 211/47)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal de Justiça
      
         Pääasian asianosaiset
      
      
         Valittaja: Securitas – Serviços e Tecnologia de Segurança SA
      
         Vastapuolet: ICTS Portugal – Consultadoria de Aviação Comercial SA, Arthur George Resendes, Jorge Alberto Rodrigues Pereira, José Manuel Duque Medeiros, José Octávio Pimentel do Couto Macedo, Márcio Aurélio Mendes, Marco Paulo Viveiros Câmara, Milton César Pimentel Freitas, Milton Miguel Miranda Santos, Nelson Manuel Rego Sousa, Osvaldo Manuel Rego Arruda, Pedro Miguel Amaral Pacheco, Pedro Miguel Costa Tavares, Rui Miguel Costa Tavares, Rui Sérgio Gouveia Terra, Jaime Amorim Amaral Melo, Marcos Daniel Varandas Carvalho ja Valter Eurico Rocha da Silva e Sousa
      
         Ennakkoratkaisukysymykset
      
      
                  1)
               
               
                  Onko pääasiassa kyse yrityksen tai liikkeen luovutuksesta, kun yritys – – ”ICTS” luovutettiin yritykselle – – ”SECURITAS” sellaisen avoimen tarjouskilpailun toteuttamisen jälkeen, jossa yritykselle – – ”SECURITAS”, joka voitti tämän tarjouskilpailun, annettiin sopimus vartiointi- ja turvallisuuspalvelujen tarjoamisesta Porto de Ponta Delgadassa, S. Miguelin saarella, Azoreilla, ja toteutetaanko tällöin 12.3.2001 annetun neuvoston direktiivin 2001/23/EY (1) 1 artiklan 1 kohdan a alakohdassa tarkoitettu liiketoimintakokonaisuuden luovutus?
               
            
                  2)
               
               
                  Onko pääasiassa kyse pelkästään siitä, että eri kilpailevat yritykset seuraavat tehtävässä toisiaan sen perusteella, että palvelujen tarjoamista koskeva sopimus annettiin yritykselle, joka voitti kyseisen avoimen tarjouskilpailun, minkä vuoksi tilanne jää kyseisessä direktiivissä tarkoitetun yrityksen tai liikkeen luovutuksen käsitteen ulkopuolelle?
               
            
                  3)
               
               
                  Onko edellä mainitun AES:n [Associação de Empresas de Segurança Privada], AESIRF:n [Associação Nacional das Empresas de Segurança] ja STAD:n [Sindicato dos Trabalhadores dos Serviços de Portaria, Vigilância, Limpeza Domésticas e Atividades Diversas] ja muiden ammattiyhdistysten välisen työehtosopimuksen 13 lausekkeen 2 kohta, jossa määrätään, että ”yrityksen tai liikkeen luovutuksen käsitteeseen ei sisälly se, että toimija menettää asiakkaan, kun palvelusopimus annetaan tarjouskilpailun perusteella toiselle toimijalle”, 12.3.2001 annetusta neuvoston direktiivistä 2001/23/EY johtuvaan yrityksen tai liikkeen luovutuksen määritelmään liittyvän yhteisön oikeuden vastainen?
               
            
         (1)  Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettu neuvoston direktiivi 2001/23/EY (EYVL 2001, L 82, s. 16).